Predkladacia správa

	Podľa § 3 ods. 6 písm. b) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“) útvar vnútornej kontroly zdravotnej poisťovne vypracúva Správu o výsledkoch kontrolnej činnosti zdravotnej poisťovne za predchádzajúci kalendárny rok a  o prijatých opatreniach na nápravu zistených nedostatkov v jej činnosti.	

	Zdravotná poisťovňa je povinná podľa  § 15 ods. 3 písm. c) citovaného zákona  predmetnú správu predložiť do 30. júna kalendárneho roka Úradu pre dohľad nad zdravotnou starostlivosťou a vláde Slovenskej republiky.

	Predmetnú správu prerokovali predstavenstvo Spoločnej zdravotnej poisťovne, a.s. dňa 10. apríla 2006 a Dozorná rada SZP, a.s. dňa 25. apríla 2006 s pripomienkami, ktoré boli do správy zapracované.

	Predložená správa nemá vplyv na štátny rozpočet Slovenskej republiky, rozpočty obcí, ani rozpočty vyšších územných celkov, podnikateľské prostredie, životné prostredie a na zamestnanosť.